આ જીપ 20 હજાર લીટર જેટલું સમુદ્રનું ખારું પાણી અને 80 હજાર લીટર જેટલા નદીના ગંદા પાણીને એક દિવસમાં શુદ્ધ કરી શકે છે. હાલમાં સીમા ક્ષેત્રમાં સેનાના જવાનો માટે આ જીપ દ્વારા પીવાની પાણીની સમસ્યાનો ઉકેલ આવી શકે તેમ છે. ભૂકંપ અને પૂર જેવી પરિસ્થિતિમાં પણ આ જીપ ઉપયોગમાં આવશે. જીપનું વજન 1540 કિલોગ્રામ અને સ્પીડ 90 કિલોમીટર પ્રતિકલાકની માનવામાં આવે છે. નોંધનીય છે કે મોદી જ્યારે ઇઝરાયેલના પ્રવાસે ગયા હતા ત્યારે નેતન્યાહૂએ વોલ્ગા બીચ ખાતે તેમને આ જીપ બતાવી હતી. નેતન્યાહૂએ આ જીપને ચલાવી હતી તેમજ મોદીએ તેમા સવારી પણ કરી હતી. આ જીત દ્વારા બંને દેશના પીએમની હાજરીમાં ખારા પાણીને મીઠુ કરીને ટેસ્ટ કરાવવામાં આવ્યું હતું.